CELEX: 32008R0167
Language: sk
Date: 2008-02-22 00:00:00
Title: Nariadenie Komisie (ES) č. 167/2008 z  22. februára 2008 o novom povolení kokcidiostatika ako doplnkovej látky v krmivách na obdobie desiatich rokov (Text s významom pre EHP)

23.2.2008   
            
            
               SK
            
            
               Úradný vestník Európskej únie
            
            
               L 50/14
            
         
      NARIADENIE KOMISIE (ES) č. 167/2008
   z 22. februára 2008
   o novom povolení kokcidiostatika ako doplnkovej látky v krmivách na obdobie desiatich rokov
   (Text s významom pre EHP)
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na smernicu Rady 70/524/EHS z 23. novembra 1970 o prídavných látkach do krmív (1), a najmä na jej články 3 a 9,
   so zreteľom na nariadenie Európskeho parlamentu a Rady (ES) č. 1831/2003 z 22. septembra 2003 o doplnkových látkach určených na používanie vo výžive zvierat (2), a najmä na jeho článok 25,
   keďže:
   
               (1)
            
            
               V nariadení (ES) č. 1831/2003 sa ustanovuje povoľovanie doplnkových látok určených na používanie vo výžive zvierat.
            
         
               (2)
            
            
               Článkom 25 nariadenia (ES) č. 1831/2003 sa ustanovujú prechodné opatrenia vzťahujúce sa na žiadosti o povolenie kŕmnych doplnkových látok predložené v súlade so smernicou 70/524/EHS pred dňom začatia uplatňovania nariadenia (ES) č. 1831/2003.
            
         
               (3)
            
            
               Žiadosť o povolenie kŕmnej doplnkovej látky stanovenej v prílohe k tomuto nariadeniu bola predložená pred dňom začatia uplatňovania nariadenia (ES) č. 1831/2003.
            
         
               (4)
            
            
               Prvotné pripomienky k uvedenej žiadosti boli Komisii zaslané pred dňom začatia uplatňovania nariadenia (ES) č. 1831/2003, ako sa ustanovuje v článku 4 ods. 4 smernice 70/524/EHS. S uvedenou žiadosťou sa má preto naďalej zaobchádzať v súlade s článkom 4 smernice 70/524/EHS.
            
         
               (5)
            
            
               Osoba zodpovedná za uvádzanie Kokcisanu 120G do obehu predložila žiadosť o jeho povolenie na desať rokov ako kokcidiostatika určeného na výkrm kurčiat v súlade s článkom 4 uvedenej smernice. Európsky úrad pre bezpečnosť potravín (EFSA) poskytol stanovisko o bezpečnosti používania tohto prípravku pre človeka, zvieratá a životné prostredie za podmienok ustanovených v prílohe k tomuto nariadeniu. Z posúdenia vyplýva, že podmienky na takéto povolenie stanovené v článku 3a smernice 70/524/EHS sú splnené. Použitie tohto prípravku, ako je uvedené v prílohe, by sa preto malo povoliť na desať rokov.
            
         
               (6)
            
            
               Z posúdenia tejto žiadosti vyplýva, že by sa mali vyžadovať určité postupy na ochranu pracovníkov pred účinkami vystavovania sa tejto doplnkovej látke uvedenej v prílohe. Takáto ochrana by sa mala zaistiť uplatňovaním smernice Rady 89/391/EHS z 12. júna 1989 o zavádzaní opatrení na podporu zlepšenia bezpečnosti a ochrany zdravia pracovníkov pri práci (3).
            
         
               (7)
            
            
               Opatrenia stanovené v tomto nariadení sú v súlade so stanoviskom Stáleho výboru pre potravinový reťazec a zdravie zvierat,
            
         PRIJALA TOTO NARIADENIE:
   Článok 1
   Prípravok, ktorý patrí do skupiny „Kokcidiostatiká a iné liečivé látky“, ako sa uvádza v prílohe, sa povoľuje používať desať rokov ako doplnková látka vo výžive zvierat podľa podmienok stanovených v uvedenej prílohe.
   Článok 2
   Toto nariadenie nadobúda účinnosť tretím dňom po jeho uverejnení v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 22. februára 2008.
      
         
            Za Komisiu
         
         Markos KYPRIANOU
         
         
            člen Komisie
         
      
   
   
      (1)  Ú. v. ES L 270, 14.12.1970, s. 1. Smernica naposledy zmenená a doplnená nariadením Komisie (ES) č. 1800/2004 (Ú. v. EÚ L 317, 16.10.2004, s. 37).
   
      (2)  Ú. v. EÚ L 268, 18.10.2003, s. 29. Nariadenie zmenené a doplnené nariadením Komisie (ES) č. 378/2005 (Ú. v. EÚ L 59, 5.3.2005, s. 8).
   
      (3)  Ú. v. ES L 183, 29.6.1989, s. 1. Smernica naposledy zmenená a doplnená smernicou Európskeho parlamentu a Rady 2007/30/ES (Ú. v. EÚ L 165, 27.6.2007, s. 21).
   
      PRÍLOHA
      
                  Registračné číslo doplnkovej látky
               
               
                  Meno a registračné číslo osoby, ktorá zodpovedá za uvádzanie doplnkovej látky do obehu
               
               
                  Doplnková látka
                  (obchodný názov)
               
               
                  Zloženie, chemický vzorec, opis
               
               
                  Druh alebo kategória zvieraťa
               
               
                  Maximálny vek
               
               
                  Minimálny obsah
               
               
                  Maximálny obsah
               
               
                  Iné ustanovenia
               
               
                  Koniec obdobia platnosti povolenia
               
               
                  Maximálne hladiny rezíduí (MRL) v príslušných potravinách živočíšneho pôvodu
               
            
                  mg účinnej látky na kg kompletného krmiva
               
            
                  Kokcidiostatiká a iné liečivé látky
               
            
                  E 766
               
               
                  KRKA, d.d
                  Novo mesto, Slovinsko
               
               
                  salinomycín sodný
                  (Kokcisan 120G)
               
               
                  
                               
                           
                           
                              
                                 Zloženie doplnkovej látky:
                              
                                           
                                       
                                       
                                          salinomycín sodný 120 g/kg
                                       
                                    
                                           
                                       
                                       
                                          uhličitan vápenatý do 1 000 g/kg
                                       
                                    
                                           
                                       
                                       
                                          sacharóza: 80–100 g/kg
                                       
                                    
                                           
                                       
                                       
                                          kukuričný škrob: 20 g/kg
                                       
                                    
                        
                               
                           
                           
                              
                                 Účinná látka:
                              
                                           
                                       
                                       
                                          salinomycín sodný,
                                       
                                    
                                           
                                       
                                       
                                          C42H69O11Na,
                                       
                                    
                                           
                                       
                                       
                                          číslo CAS: 55721-31-8,
                                       
                                    
                                           
                                       
                                       
                                          sodná soľ polyéteru monokarboxylovej kyseliny, ktorá vzniká fermentáciou Streptomyces albus (CBS 101071)
                                       
                                    
                        
                               
                           
                           
                              Príbuzné nečistoty:
                              
                                           
                                       
                                       
                                          < 42 mg elaiofylínu/kg salinomycínu sodného;
                                       
                                    
                                           
                                       
                                       
                                          < 40 g 17-epi-20-dezoxy-salinomycínu/kg salinomycínu sodného
                                       
                                    
                        
               
                  kurčatá na výkrm
               
               
                  —
               
               
                  60
               
               
                  70
               
               
                  Zákaz použitia najmenej tri dni pred zabitím.
                  V návode na použitie zložených krmív je potrebné uviesť:
                  
                               
                           
                           
                              „Nebezpečné pre zvieratá čeľade koňovitých a pre morky“
                           
                        
                               
                           
                           
                              „Toto krmivo obsahuje ionofór: súbežné používanie s niektorými liečivými látkami (napr. tiamulínom) sa môže kontraindikovať“
                           
                        
               
                  26. februára 2018
               
               
                  5 μg salinomycínu sodného/kg všetkých čerstvých tkanív